
לכבוד










 שלום רב, 

הנדון: בקשה לפי חוק חופש המידע, התשנ"ח-1998
(בסימוכין לפנייתך מיום 18/1/2018)
בפנייתך שבסימוכין ביקשת מידע אודות יישום החלטת ממשלה 4686 בעניין מבני פלקל. ביקשת לדעת פרטים אודות הצוות המשפטי שמונה על ידי היועמ"ש בעניין זה; הצעות החוק שנכתבו בעקבות ההחלטה ותיקוני חקיקה והמלצות של הצוות כפי שהועברו לוועדת השרים לענייני פנים ושירותים כאמור בסעיף ט' להחלטה. 
לאחר בירור פנייתך, הריני להשיבך כדלקמן:
המדובר בצוות שמינה היועץ המשפטי לממשלה לפני 12 שנים. המסמך היחיד שנמצא בהקשר זה בשלכת היועץ המשפטי לממשלה הוא המסמך המצ"ב, לפיו פנה היועץ המשפטי לממשלה דאז, אליקים רובינשטיין, ליועצים המשפטיים של המשרדים השונים לצורך הקמת הצוות הבין-משרדי. מעבר אליו, לא אותר מידע נוסף לגבי הקמת הצוות. 
תשומת ליבך, כי מכתב זה לא חתום ועל כן ייתכן כי מדובר בטיוטה שאינה תואמת את הנוסח הסופי שנשלח. לאור האמור, בקשתך נדחית לפי סעיף 8(3) לחוק, שענייננו מידע שאינו מצוי בידי הרשות. 
אשר לבקשתך בנוגע להצעות חוק ותיקוני חקיקה שנכתבו בעקבות המלצות הצוות - המדובר בצוות שבראשותו עמד משרד הפנים ועל כן, בקשתך נדחית לפי סעיף 8(5) לחוק הואיל והמידע מצוי בידי רשות אחרת. הריני להפנותך בעניין זה למשרד הפנים ו/או למנהל התכנון (שהיה בעבר תחת אחריותו). 
הנני להודיעך כי לפי סעיף 17 לחוק יש בידך לעתור לבית המשפט לעניינים מנהליים כנגד החלטה זו. 

